ديسكورد

ديسكورد (ب ) هو برنامج ومنصة تواصل اجتماعي كيسمح للناس يهضرو بالصوت، الفيديو، الشات النصي، ومشاركة الملفات. كيتستعمل بزاف فـ الألعاب، الدراسة، المجتمعات، والخدمة عن بعد. تدار فـ ماي 2015 وكيخدم فـ ويندوز، ماك أو إس، أندرويد، آي أو إس، لينوكس وسركال الويب.

 التاريخ 
تصغير|اللوڭو القديم ديال ديسكورد اللي كان مستعمل ما بين 2015 و2021.
ديسكورد تدار على يد جيسون سيترون وستانيسلاف فيشنيفسكي، اللي كانوا خدامين فـ مشاريع ديال الألعاب. الهدف ديالهم هو باش يديرو برنامج ساهل للتواصل بين اللاعبين بلا مشاكل ديال الصوت ولا اللاڨ. الاسم "Discord" تختار حيث ساهل فـ النطق ومرتبط بالهضرة.

خرج البرنامج للعموم فـ ماي 2015، وسرعان ما ولا مشهور بزاف وسط لاعبي الألعاب الإلكترونية (Gamers)، ومن بعد توسّع حتى للمجتمعات الأخرى بحال الطلبة، الفنانين، والشركات.

 الخصائص 
ديسكورد فيه بزاف ديال الخصائص بحال الشات النصي، المكالمات الصوتية والفيديو، مشاركة الشاشة، السيرفرات والقنوات النصية والصوتية، الرتب والإدارة، البوتات للأتمتة والألعاب، والرسائل الخاصة.

المستخدمين يقدرو يديرو سيرفرات خاصة أو عامة ويديرو فيها مجتمعات ديال أي موضوع.

 السيرفرات والقنوات 
السيرفر فـ ديسكورد هو مجتمع فيه قنوات متعددة، بحال قنوات نصية وقنوات صوتية. الناس يقدرو يعطيو رتب للأعضاء باش يتحكمو فـ الصلاحيات، بحال المشرفين والإدارة.

 ديسكورد نيترو 
ديسكورد فيه اشتراك مدفوع سميتو ديسكورد نيترو, اللي كيعطي مزايا إضافية بحال رفع حجم الملفات، صور متحركة (GIFs) للملف الشخصي، جودة عالية فـ الصوت والفيديو، وإيموجيات خاصة

 الاستعمال 
فـ الأول كان ديسكورد مشهور غير عند اللاعبين، ولكن دابا كيستعملوه الطلبة للدراسة، المبرمجين، المجتمعات الفنية، الشركات الصغيرة، صناع المحتوى، والمجتمعات السياسية والاجتماعية

 الانتقادات والمشاكل 
ديسكورد تعرض بزاف للانتقادات بحال التنمر الإلكتروني، استغلال الأطفال، التطرف السياسي، تسريب المعلومات، ومشاكل الخصوصية. بعض الدول حتى حظرات ديسكورد أو فرضات عليه قوانين خاصة.

 الشركة 
ديسكورد مملوك لشركة ديسكورد إنكوربوريتيد اللي مقرها فـ سان فرانسيسكو فـ الولايات المتاحدة د ميريكان. الشركة ما دخلاش البورصة وبقات مستقلة، وخدماتها كتستعمل فـ العالم كامل.

 مصادر 

تصنيف:تأسيسات د 2015